CELEX: 62019TN0512
Language: da
Date: 2019-07-18 00:00:00
Title: Sag T-512/19: Sag anlagt den 18. juli 2019 — Del Valle Ruiz m.fl. mod SRB

2.9.2019   
            
            
               DA
            
            
               Den Europæiske Unions Tidende
            
            
               C 295/87
            
         
      Sag anlagt den 18. juli 2019 — Del Valle Ruiz m.fl. mod SRB
      (Sag T-512/19)
      (2019/C 295/113)
      Processprog: spansk
      
         Parter
      
      
         Sagsøgere: Antonio Del Valle Ruiz (Mexico City, Mexico) og 36 andre sagsøgere (ved advokaterne P. Rubio Escobar og B. Fernández García)
      
         Sagsøgt: Den Fælles Afviklingsinstans (SRB)
      
         Sagsøgernes påstande
      
      
                  —
               
               
                  Afgørelse (SRB/CM01/ARES (2018) 3664981) truffet af Den Fælles Afviklingsinstans den 20. maj 2019 om ikke at udfærdige en endelig værdiansættelsesrapport som fastsat i artikel 20, stk. 11, i forordning (EU) nr. 806/2014 i forbindelse med afviklingen af Banco Popular annulleres, og Den Fælles Afviklingsinstans tilpligtes som følge heraf til at udfærdige denne endelige værdiansættelsesrapport i overensstemmelse med gældende lovgivning.
               
            
                  —
               
               
                  Endvidere tilpligtes Den Fælles Afviklingsinstans og de parter, der har interveneret i sagen til hel eller delvis støtte af dennes påstande, at betale sagsomkostningerne i henhold til artikel 133 og 134 i Rettens procesreglement.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om, at der ikke er angivet en begrundelse for foranstaltningen, eller at denne begrundelse er utilstrækkelig, således at der foreligger en tilsidesættelse af artikel 41 og 47 i Den Europæiske Unions charter om grundlæggende rettigheder (herefter »chartret«).
               
            
                  2.
               
               
                  Andet anbringende om tilsidesættelse af artikel 20, stk. 11, i forordning (EU) nr. 806/2014 (1), for så vidt som sagsøgte har tilkendegivet, at den i medfør af nævnte bestemmelse fastsatte endelige værdiansættelsesrapport om Banco Popular ikke vil blive udfærdiget.
               
            
                  3.
               
               
                  Tredje anbringende om tilsidesættelse af retten til god forvaltning i chartrets artikel 41, for så vidt som Den Fælles Afviklingsinstans afveg fra opfattelsen hos en uafhængig ekspert vedrørende nødvendigheden af at udfærdige den endelige værdiansættelsesrapport, uden at Den Fælles Afviklingsinstans herved underbyggede sin afgørelse med nogen videnskabelige eller økonomiske argumenter.
               
            
                  4.
               
               
                  Fjerde anbringende om tilsidesættelse af adgangen til effektive retsmidler og retten til forsvar og dermed tilsidesættelse af artikel 2 TEUF, chartrets artikel 47 og artikel 24 i den spanske forfatning.
               
            
                  5.
               
               
                  Femte anbringende om tilsidesættelse af 24. betragtning til forordning nr. 806/2014 og manglende iagttagelse af den retspraksis, der følger af Meroni-dommen, eftersom sagsøgte for det første ikke er blevet tillagt en beføjelse til skønsmæssigt at afgøre, hvorvidt der bør udfærdiges en endelig værdiansættelsesrapport, og eftersom en afgørelse som den i denne sag anfægtede afgørelse for det andet under alle omstændigheder skulle have været vurderet af Europa-Kommissionen.
               
            
         (1)  Europa-Parlamentets og Rådets forordning (EU) nr. 806/2014 af 15.7.2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT 2014, L 225, s. 1).